РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   №  11

от заседание на Комисия ”Професионална квалификация, информационни технологии и статистика” на ВСС,
проведено на 18.03.2014 г.

Днес, 18.03.2014 г. /вторник/ от 09.15 часа се проведе заседание на комисия “Професионална квалификация, информационни технологии и статистика” на ВСС, в състав:

ПРЕДСЕДАТЕЛ:  Румен Георгиев
ЧЛЕНОВЕ:           Мария Кузманова
Елка Атанасова
Юлия Ковачева
Галина Карагьозова
Даниела Костова
Михаил Кожарев

На заседанието присъстваха експертните сътрудници към комисията: Валери Михайлов – директор дирекция „Информационни системи” АВСС, Светослав Неделчев –  главен експерт дирекция „Информационни системи” при АВСС и Мая Атанасова - главен експерт-юрисконсулт дирекция „Правна”.

1. ОТНОСНО: Становище по Предложение за промени и изготвяне на указания при поставяне на индексите по наказателни дела НО при Окръжен съд гр. Монтана.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

1.1. Приема за сведение и обобщаване становището по Предложение за промени и изготвяне на указания при поставяне на индексите по наказателни дела НО при Окръжен съд гр. Монтана.

2. ОТНОСНО: Писмо от проф. Лазар Груев – председател на ВКС и Веселин Тодоров – изп. директор на „Сиела Норма” АД относно абониране на съдилищата в страната с 400 бр. абонаменти за броевете на изданието „Бюлетин на ВКС” за 2013 г. и 2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

2.1. Изразява положително становище относно абониране на съдилищата в страната с 400 бр. абонаменти за броевете на изданието „Бюлетин на ВКС” за 2013 г. и 2014 г. Счита че е необходимо и е в изпълнение на Закона във връзка с професионалната квалификация на магистратите.
2.2. Изпраща писмото от проф. Лазар Груев – председател на ВКС и Веселин Тодоров – изп. директор на „Сиела Норма” АД относно абониране на съдилищата в страната с 400 бр. абонаменти за броевете на изданието „Бюлетин на ВКС” за 2013 г. и 2014 г., на комисия „Бюджет и финанси” на ВСС, по компетентност.

3.ОТНОСНО: Заявление за достъп до обществена информация от Мирела Веселинова – гл. редактор на „Правен свят”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

3.1. Да се уведоми Мирела Никифорова Веселинова, главен редактор на „Правен свят”, че исканата от нея информация е публично достъпна и се намира на Интернет страницата на Висшия съдебен съвет, раздел „Заседания на ВСС”, подраздел „Приложения” – по протокол № 48 от заседание на ВСС, проведено на 05.12.2013г. 
	3.2. Решението да се предостави на Светла Иванова – отговорен служител по ЗДОИ.

4. ОТНОСНО: Обобщена информация по антикорупционния доклад на ЕС – 2014 г.
Приложение: Извлечение от протокол № 8/26.02.2014 г. от заседанието на комисия „Международна дейност” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

4.1. Приема за сведение обобщената информация по антикорупционния доклад на ЕС – 2014 г.

5. ОТНОСНО: Заповед на Главния прокурор на РБългария относно изменение на Заповед № 36/2012 г. на Главния прокурор на РБългария.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

5.1. Приема за сведение Заповед на Главния прокурор на РБългария относно изменение на Заповед № 36/2012 г. на Главния прокурор на РБългария.

6. ОТНОСНО: Писмо от председателя на Националния статистически институт за предоставяне на данни и метаданни за броя на съдиите по пол, по искане на Икономическата комисия за Европа на ООН.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

6.1. Възлага на Румен Митев – главен експерт съдебна статистика да изготви и предостави данни и метаданни за броя на съдиите по пол, по искане на Икономическата комисия за Европа на ООН.

7. ОТНОСНО: Информация за публикации в медиите, свързани с дейността на Висшия съдебен съвет 05.03. – 11.03.2014 г.
Приложение: Извлечение от протокол № 10/12.03.2014 г. на комисия „Публична комуникация” на ВСС.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

7.1. Приема за сведение информацията за публикации в медиите, свързани с дейността на Висшия съдебен съвет 05.03. – 11.03.2014 г.

8. ОТНОСНО: Искане от председателя на Районен съд гр. Белоградчик за увеличаване на щатната численост на съдебните служители с една длъжност „младши специалист „информационно обслужване, статистика и информационни технологии”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

8.1. Изразява положително становище относно увеличаване на щатната численост на съдебните служители с една длъжност „младши специалист „информационно обслужване, статистика и информационни технологии” в Районен съд гр. Белоградчик.
8.2. Изпраща искането от председателя на Районен съд гр. Белоградчик, на комисия „Съдебна администрация” на ВСС, по компетентност.

9. ОТНОСНО: Искане от председателя на Окръжен съд гр. Добрич относно извършване на промени във връзка с проблеми в LAN мрежата на съда.
Разходите за извършване на промени в LAN мрежата на Окръжен съд гр. Добрич са в разумни лимити

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

9.1. Искането за извършване на промени в LAN мрежата на Окръжен съд гр. Добрич, е целесъобразно.
9.2. Изпраща писмото от председателя на Окръжен съд гр. Добрич относно искане за извършване на промени във връзка с проблеми в LAN мрежата на съда, на комисия „Бюджет и финанси” на ВСС, по компетентност.

10. ОТНОСНО: Искане от председателя на Районен съд гр. Пловдив за закупуване на 4 броя скенери.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

10.1. Отлага разглеждането на искането от председателя на Районен съд гр. Пловдив за закупуване на 4 броя скенери, в съответствие с взетото решение по протокол  44 от 17.10.2012 г., т.3.

11. ОТНОСНО: Искане от председателя на Районен съд гр. Трявна за закупуване на 2 броя компютърни конфигурации.
Искането не е комплектовано  с оферта за техниката.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

11.1. Да се изиска от председателя на Районен съд гр. Трявна да представи оферти за исканата компютърна техника и справка за наличната техника.
11.2. Искане от председателя на Районен съд гр. Трявна за закупуване на 1 брой компютърна конфигурация е целесъобразно. Стойността да бъде определена след представяне на поисканите оферти по т.1.
11.3. След получаване на офектите по т.1 решението на комисията да се изпрати на комисия „Бюджет и финанси” на ВСС, по компетентност.

12. ОТНОСНО: Искане от председателя на Районен съд гр. Враца за закупуване на 23 броя компютърни конфигурации.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

12.1. Отлага разглеждането на т. 12 от дневния ред, в съответствие с взетото решение по протокол  44 от 17.10.2012 г., т.3.
12.2. Да се проведе телефонен разговор със системния администратор на Районен съд гр. Враца за параметрите на поисканата техника.

13. ОТНОСНО: Искане от председателя на Районен съд гр. Бяла за закупуване на 7 броя компютърни конфигурации, 10 броя принтери, 2 броя мултифункционални устройства и 7 броя персонални UPS.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

13.1. Отлага разглеждането на т. 12 от дневния ред, в съответствие с взетото решение по протокол  44 от 17.10.2012 г., т.3.
13.2. Да се проведе телефонен разговор със системния администратор на Районен съд гр. Бяла за параметрите на поисканата техника.

14. ОТНОСНО: Искане от председателя на Районен съд гр. Омуртаг за закупуване на 1 брой сървър, 1 брой принтер, 2 броя монитори, 3 броя компютърни конфигурации, 1 брой копирна машина от висок клас, акумулаторни батерии за UPS за сървър, 2 броя непрекъсваеми токозахранващи устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

14.1. Целесъобразно е закупуването на 1 брой сървър, 1 брой принтер, 2 броя монитори, акумулаторни батерии за UPS за сървър и 2 броя непрекъсваеми токозахранващи устройства за нуждите на Районен съд гр. Омуртаг.
14.2. Отлага разглеждането на исканията за закупуване на 3 броя компютърни конфигурации,  в съответствие с взетото решение по протокол  44 от 17.10.2012 г., т.3.
14.3. Искането от председателя на Районен съд гр. Омуртаг за закупуване на 1 брой копирна машина от висок клас, не е от компетентността на комисията.
14.4. Изпраща писмото от председателя на Районен съд гр. Омуртаг на комисия „Бюджет и финанси” на ВСС, по компетентност.

15. ОТНОСНО: Искане от председателя на Окръжен съд гр. Пазарджик  за закупуване на 3 броя персонални компютри за нуждите на „Наказателно деловодство”.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

15.1. Отлага разглеждането на т. 15 от дневния ред, в съответствие с взетото решение по протокол  44 от 17.10.2012 г., т.3.

16. ОТНОСНО: Искане от председателя на Районен съд гр. Ботевград за замяна на дефектирали акумулаторни батерии за UPS устройства.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ 
ТЕХНОЛОГИИ И СТАТИСТИКА”
Р Е Ш И :

16.1 Искането от председателя на Районен съд гр. Ботевград за замяна на дефектирали акумулаторни батерии за UPS устройства е основателно.
16.2. Изпраща писмото от председателя на Районен съд гр. Ботевград на комисия „Бюджет и финанси” на ВСС, по компетентност.

17. ОТНОСНО: Искане от председателя на Административен съд гр. Велико Търново за закупуване на лицензи.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

17.1. Отклонява искането за закупуване на компютърни лицензи. Препоръчва на председателя на Административен съд гр. Велико Търново да се обърне към председателя на ВАС с молба за предоставяне на лицензи при възможност.

18. ОТНОСНО: Видеозапис на заседанието на Висшия съдебен съвет на 06.03.2014 г.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

18.1.  Цялостното техническо оборудване на заседателната зала на ВСС не позволява запис и излъчване на заседанията на съвета със задоволително качество.

19. ОТНОСНО: Предложение за структуриране на Администрацията на Висшия съдебен съвет
В изпълнение на решение на Висшия съдебен съвет по протокол № 11/12.03.2014 г., т.2.2, допълнителна

КОМИСИЯ „ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
РЕШИ:

1. Предлага промени в структурата на администрацията на ВСС, както следва:
- наименованието на съществуващата дирекция „Информационни системи” се променя на дирекция „Информационни технологии”;
- в състава на дирекция „Информационни технологии” се създават два отдела – отдел „Информационно обслужване на Висшия съдебен съвет”, в състав началник отдел, главен експерт, системен администратор и отдел „Информационно обслужване на органите на съдебната власт”, в състав началник отдел, главен експерт, системен администратор.
- щатът на дирекция „Информационни технологии” да се увеличи с 3 щатни бройки – 2 бр. за началник отдел и 1 бр. за главен експерт. 
2. Да се инициира промяна в Закона за съдебната власт, касаеща Единната информационно система за противодействие на престъпността, като в чл.379, думите  „прокуратурата в Република България” се заменят с „Висшия съдебен съвет”.
3. След законодателната промяна, в дирекция „Информационни технологии” да се създаде трети отдел – „Единна информационна система за противодействие на престъпността”.
4. Щатът на дирекция „Информационни технологии” да се увеличава в съответствие с достигнатото развитие на електронното правосъдие.

20.ОТНОСНО: Проект на бележки по писмо от Център на НПО Разград относно изготвяне на становище и експертиза на програмите за случайно разпределение на съдебните дела – LawChoice и АСУД.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

20.1. Приема текста на „Бележки по писмо от „Център на НПО в Разград”.
20.1. Бележките по писмото „Център на НПО Разград” да се предоставят на Гражданския съвет,  за заседанието на 27.03.2014 г.

21.ОТНОСНО: Изучаване на причините за отрицателния ръст на чуждестранните инвестиции в България.

КОМИСИЯ “ПРОФЕСИОНАЛНА КВАЛИФИКАЦИЯ, ИНФОРМАЦИОННИ ТЕХНОЛОГИИ И СТАТИСТИКА”
Р Е Ш И :

21.1. Да се изиска от председателя на Върховния административен съд – данни за водените дела със страна чужди търговски дружества или техни клонове в страната за периода 2010 – 2013 г. по законите, регламентиращи материята на обществените поръчки, концесиите, лицензионните режими, защита на конкуренцията.
- от председателите на административните съдилища – данни за водените данъчни дела със страна чужди търговски дружества или техни клонове в страната за периода 2010 г. – 2013 г.
- от председателите на окръжните съдилища и Софийски градски съд – данни за водените търговски дела със страна чужди търговски дружества или техни клонове в страната, както и производствата по несъстоятелност със страна чужди търговски дружества или техни клонове в страната за периода 2010 – 2013 г.

ПРЕДСЕДАТЕЛ
НА КОМИСИЯТА: /П/

РУМЕН ГЕОРГИЕВ